Predkladacia správa

Uznesením vlády Slovenskej republiky č. 590 z 27. júna 2001, ktorým bol schválený Národný program rozvoja životných podmienok občanov so zdravotným postihnutím vo všetkých oblastiach (ďalej len „národný program“) bola ministrovi spravodlivosti uložená zodpovednosť za plnenie úlohy č. 5. 3. 14. národného programu, to je vypracovať novelu zákona č. 211/2000 Z. z. o slobodnom prístupe k informáciám a o zmene a doplnení niektorých zákonov podľa obsahu úlohy.

Keďže podľa  vecnej príslušnosti  zákonom č. 211/2000 Z. z. upravená problematika patrí rezortu Ministerstva vnútra SR, ktoré aj v plnej miere gestorovalo prípravu tohto zákona v legislatívnom procese, minister spravodlivosti predkladá návrh na zrušenie zodpovednosti ministra spravodlivosti za plnenie úlohy č. 5.3.14. národného programu.